CELEX: 31993R1358
Language: el
Date: 1993-06-02 00:00:00
Title: ΚΑΝΟΝΙΣΜΟΣ (ΕΟΚ) αριθ. 1358/93 ΤΗΣ ΕΠΙΤΡΟΠΗΣ της 2ας Ιουνίου 1993 για τροποποίηση του κανονισμού (ΕΟΚ) αριθ. 485/93 για τροποποίηση του κανονισμού (ΕΟΚ) αριθ. 859/89 για λεπτομέρειες εφαρμογής των ειδικών μέτρων παρεμβάσεως στο τομέα του βοείου κρέατος

Avis juridique important

|

31993R1358

ΚΑΝΟΝΙΣΜΟΣ (ΕΟΚ) αριθ. 1358/93 ΤΗΣ ΕΠΙΤΡΟΠΗΣ της 2ας Ιουνίου 1993 για τροποποίηση του κανονισμού (ΕΟΚ) αριθ. 485/93 για τροποποίηση του κανονισμού (ΕΟΚ) αριθ. 859/89 για λεπτομέρειες εφαρμογής των ειδικών μέτρων παρεμβάσεως στο τομέα του βοείου κρέατος  

Επίσημη Εφημερίδα αριθ. L 134 της 03/06/1993 σ. 0013 - 0013

ΚΑΝΟΝΙΣΜΟΣ (ΕΟΚ) αριθ. 1358/93 ΤΗΣ ΕΠΙΤΡΟΠΗΣ της 2ας Ιουνίου 1993 για τροποποίηση του κανονισμού (ΕΟΚ) αριθ. 485/93 για τροποποίηση του κανονισμού (ΕΟΚ) αριθ. 859/89 για λεπτομέρειες εφαρμογής των ειδικών μέτρων παρεμβάσεως στο τομέα του βοείου  κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 485/93 της Επιτροπής της 2ας Μαρτίου 1993 για τροποποίηση του κανονισμού (ΕΟΚ) αριθ. 859/89 σχετικά με τις λεπτομέρειες εφαρμογής των γενικών μέτρων και των ειδικών μέτρων παρεμβάσεως στον τομέα του βοείου κρέατος (3), έχει  επεκτείνει στο μηχανισμό του άρθρου 12 παράγραφος 3 του εν λόγω κανονισμού το πεδίο εφαρμογής του άρθρου 16 του κανονισμού (ΕΟΚ) αριθ. 859/89 της Επιτροπής της 29ης Μαρτίου 1989 σχετικά με τις λεπτομέρειες εφαρμογής των μέτρων παρεμβάσεως στον τομέα του  βοείου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 685/93 (5), προκειμένου να αποφευχθούν διαταραχές όσον αφορά την καλή λειτουργία των εν λόγω άρθρου 16 από ενδεχόμενες τροποποιήσεις των συναλλαγματικών ισοτιμιών- ότι, μετά  την υποτίμηση της πράσινης ισοτιμίας που άρχισε να ισχύει στις 2 Φεβρουαρίου 1993, η ισοτιμία που εφαρμόζεται στο πλαίσιο του άρθρου 12 παράγραφος 3 του κανονισμού (ΕΟΚ) αριθ. 859/89 στο δεύτερο διαγωνισμό του Ιανουαρίου, οδήγησε σε μείωση της τιμής που  κατακυρώθηκε και στην εφαρμογή διορθωτικού συντελεστή που δεν προέκυπταν από τις περιστάσεις της αγοράς- ότι, προκειμένου να εξασφαλιστεί ότι η προαναφερθείσα τροποποίηση του άρθρου 16 του κανονισμού (ΕΟΚ) αριθ. 859/89 επιτυγχάνει τον οικονομικό στόχο της, είναι απαραίτητο να συντομευθεί η προθεσμία εφαρμογής του κανονισμού (ΕΟΚ) αριθ. 485/93 στο δεύτερο  διαγωνισμό του Ιανουαρίου- ότι η αναδρομική αυτή εφαρμογή δεν συνεπάγεται δυσμενείς επιπτώσεις για τους ενδιαφερόμενους επιχειρηματίες- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 δεύτερο εδάφιο του κανονισμού (ΕΟΚ) αριθ. 485/93 αντικαθίσταται από το ακόλουθο κείμενο:  "Εφαρμόζεται από το δεύτερο διαγωνισμό του Ιανουαρίου 1993." Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 18 της 27. 1. 1993, σ. 1.  (3) ΕΕ αριθ. L 51 της 3. 3. 1993, σ. 19.  (4) ΕΕ αριθ. L 91 της 4. 4. 1989, σ. 5.  (5) ΕΕ αριθ. L 73 της 26. 3. 1993, σ. 9.